OzLabs/hebrew-wiki-articles huggingface dataset:
יחסי מוזמביק–פינלנד

נשיא מוזמביק [[פיליפה ניוסי נפגש עם ראש ממשלת פינלנד סאנה מרין בעת ביקורו במדינה, 2022]]
יחסי מוזמביק–פינלנד הם היחסים הדו-צדדיים בין רפובליקת מוזמביק לרפובליקת פינלנד. פינלנד הכירה במוזמביק ב-4 ביולי 1975, ושתי המדינות כוננו יחסים דיפלומטיים ביניהן ב-18 ביולי 1975. בנובמבר 2008, נשיאת פינלנד, טריה הלונן, כינתה את מערכת היחסים של ארצה עם מוזמביק "מצוינת"<ref>[http://www.tpk.fi/Public/default.aspx?contentid=177813&nodeid=41416&contentlan=2&culture=en-US Speech by President of the Republic of Finland Tarja Halonen at a banquet given in honour of President of the Republic of Mozambique Armando Emílio Guebuza on 5 November 2008] 11 November 2008</ref>.

==סקירה כללית==
מאז 1987, מוזמביק היא אחת מהשותפות העיקריות של פינלנד בסיוע לפיתוח, כאשר מוזמביק קיבלה מפינלנד 23 מיליון אירו בשנת 2008. בשנת 2009 גדלה תרומת הסיוע של פינלנד למוזמביק ל-26.6 מיליון אירו. בשנת 2008 נעשה שימוש בסיוע פיתוח במגזרי החקלאות, החינוך והבריאות<ref>[http://formin.finland.fi/public/default.aspx?nodeid=15369&contentlan=2&culture=en-US Development Policy] Ministry of Foreign Affairs, Finland</ref>. באוקטובר 2008 ביקר השר הפיני לסחר חוץ ופיתוח, פאבו וירינן, במוזמביק כדי לדון בפיתוח ובסחר<ref>[http://www.finland.org.au/Public/default.aspx?contentid=138660&nodeid=35606&contentlan=2&culture=en-US Minister Väyrynen to Mozambique and Namibia] Ministry of Foreign Affairs, October 10, 2008</ref>.

חלק גדול מהסיוע הפיני למוזמביק הופנה לפיתוח כפרי, במיוחד במטרה להגדיל את הפריון החקלאי ולהגדיל את הכנסת החקלאים במדינה<ref>[http://formin.finland.fi/public/default.aspx?nodeid=15369&contentlan=2&culture=en-US Finland's development cooperation with Mozambique] Minister of Foreign Affairs, Finland</ref>.

==נציגויות דיפלומטיות==
* מוזמביק מיוצגת בפינלנד באמצעות שגרירותה בסטוקהולם, שוודיה.
* לפינלנד יש שגרירות במפוטו, בירת מוזמביק.

==קישורים חיצוניים==

==הערות שוליים==
יחסי אורוגוואי–איסלנד

יחסי אורוגוואי–איסלנד הם היחסים הדיפלומטיים בין אורוגוואי לאיסלנד.

== סקירה כללית ==
איסלנד כוננה יחסים דיפלומטיים עם אורוגוואי ב-18 ביוני 1991.

== נציגויות דיפלומטיות ==
* אורוגוואי מיוצגת באיסלנד באמצעות שגרירותה בלונדון, הממלכה המאוחדת, ובנוסף מחזיקה קונסוליית כבוד ברייקיאוויק.
* איסלנד מיוצגת באורוגוואי באמצעות שגרירותה בוושינגטון הבירה, ארצות הברית, ובנוסף מחזיקה קונסוליית כבוד במונטווידאו.

== קישורים חיצוניים ==

== הערות שוליים ==
שלום (מילה)

המילה שלום ב[[עברית]]
שָלוֹם היא מילה בשפה העברית שמשמעותה הרמוניה, שגשוג, פיוס, רווחה ושלווה. המילה משמשת כברכה נימוסית בתחילת מפגש עם אדם, וכן בפגישה מקרית או רגעית, נהוגה אמירת שלום הדדית כברכה נימוסית המופנית הן לרבים והן ליחיד.

== אטימולוגיה ==
מקור המילה היא מהשפות השמיות אשר היו נפוצות במסופוטמיה: šalꜥm (שלעם), שמשמעותו שלם – שלא ניזוק. šalāmu באכדית, שְׁלָמָא בארמית, sälam ו-ሰላም בתיגרינית, ו-سَلَام (סַלָאם) בערבית.

בתרגומים שונים של התנ"ך, שלום עשוי להיות מתורגם ל-shalom באנגלית, paz בספרדית ובפורטוגזית, paix בצרפתית, pace באיטלקית, או pax בלטינית.

== משמעות תנ"כית ==
המילה שלום בעברית ו-سَلَام בערבית יחד עם דגלי ישראל ופלסטין שזורים זה בזה בתור כרזה הקוראת לשלום
בתנ"ך קיימות מספר משמעויות שונות למילה שלום. המילה משמשת בין השאר לציון מצב של "שלום", שהוא ידידות ושיתוף פעולה בין מדינות ובין בני אדם (, ). וכן כמילה המציינת שקט, שלווה ומנוחה (), או כמילה הנאמרת בתור שאלת התעניינות במצבם של אחרים (, ).

== שלום כברכה נימוסית ==
שני אנשים מברכים זה את זה לשלום
כיום, נהוג לומר "שלום" בתחילת מפגש עם אדם, וכן בפגישה מקרית או רגעית, נהוגה אמירת שלום הדדית כברכה נימוסית המופנית הן לרבים והן ליחיד. מקור המנהג הוא בתלמוד הבבלי <ref></ref>.

כמו כן, נאמר בתלמוד: <ref></ref>.

== ביטויים נוספים ==
* מה שלוֹמךָ? – שאלה נימוסית שפירושה הבעת התעניינות במצבו של הנשאל, התשובה לשאלה זו היא שלומי טוב.
* שבת שלום (ביידיש: גוט שבּת (מבטאים: שאַבּעס\shabes) – איחול הנאמר בשבת עצמה, וביום שישי לפני כניסת השבת. יש המשתמשים בו גם כברכת פרידה בסוף יום חמישי.
* שלום עליכם – ברכה יהודית עברית מסורתית בעת מפגש בין אנשים, שפירושה: יהי שלום עליכם. התשובה לברכה זו היא עליכם שלום. הברכה מופנית הן לרבים והן ליחיד.
* עליו השלום (ע"ה) – ביטוי יהודי המשמש לאזכור אדם שנפטר.

== שימושים נוספים ==
=== שם אלוהים ===
ביהדות, אחד משמותיו של אלוהים המופיעים בחז"ל הוא 'שלום'. לפי דברי התלמוד בשם זה יש קדושה ואסור לאמרו בבית מרחץ. הרמ"א כתב שיש נזהרים לא לכתוב שלום באיגרת כדי שלא יבוא לידי בזיון.

=== שם אדם ===
השם שלום נפוץ בעיקר במדינת ישראל ובקרב יהודי התפוצות הן בתור שם פרטי והן בתור שם משפחה. השם נפוץ בעיקר בקרב בנים אך קיימות גם נשים הנושאות שם זה, כדוגמת שלום הארלו.

=== שמות בתי כנסת ===
המילה שלום על חלון [[ויטראז' בבית כנסת יהודי]]השם שלום נפוץ גם כשמות של מבנים, בעיקר בקרב קהילות יהודיות ברחבי העולם בתור שם בית כנסת, כדוגמת בית הכנסת נווה שלום ובית הכנסת בית שלום.

=== שמות מקומות ===
בישראל, נקראו מספר מקומות בשם שלום, רובם על שמות אנשים בשם זה כדוגמת כפר נווה שלום, שכונת קריית שלום, אזור חבל שלום וקיבוץ כרם שלום.

== קישורים חיצוניים ==

* [https://hebrew-academy.org.il/keyword/%D7%A9%D7%81%D6%B8%D7%9C%D7%95%D6%B9%D7%9D/ על המילה שָׁלוֹם] באתר האקדמיה ללשון העברית
* 

== הערות שוליים ==

קטגוריה:שמות פרטיים עבריים
קטגוריה:מילים וביטויים בעברית
מואנדה

מואנדה (באנגלית: Muanda או Moanda) היא עיר השוכנת לחופי האוקיינוס האטלנטי במחוז קונגו סנטרל ברפובליקה הדמוקרטית של קונגו.

לעיר תחום שיפוט של 4,265 קילומטרים רבועים. נכון לשנת 2012, אוכלוסיית מואנדה עמדה על 90,812 נפשות.

== גאוגרפיה ==
מואנדה ממוקמת במערב הרפובליקה הדמוקרטית של קונגו, לחופי האוקיינוס האטלנטי, בקרבת שפך נהר הקונגו. אורך קו החוף של העיר הוא כשני קילומטרים, מתוך אורך כולל של כ־40 קילומטרים של קו החוף של המדינה כולה.

העיר ממוקמת כ־120 קילומטרים מערבית לעיר הבירה של מחוז קונגו סנטרל, מאטדי וכ־360 קילומטרים מעיר הבירה קינשאסה.

== תחבורה ==
את העיר משרת שדה תעופה קטן הקרוי על שמה. כמו כן, עובר בה כביש ראשי המחבר אותה עם מאטדי, קינשאסה ומערכת הכבישים הלאומית. על שפך נהר הקונגו, הממוקם כחמישה קילומטרים דרומית לעיר, ממוקם נמל ימי קטן בשם "בננה" .

==קישורים חיצוניים==

קטגוריה:הרפובליקה הדמוקרטית של קונגו: ערים
יחסי אוזבקיסטן–אורוגוואי

יחסי אוזבקיסטן–אורוגוואי הם היחסים הדיפלומטיים בין אורוגוואי לאוזבקיסטן.

== סקירה כללית ==
אוזבקיסטן כוננה יחסים דיפלומטיים עם אורוגוואי ב-25 במאי 1998. ב-28 בינואר 2015 שר החוץ של אוזבקיסטן, עבדולעזיז קמילוב, קיבל את שגריר אורוגוואי במוסקבה, המוסמך גם עבור אוזבקיסטן, אניבל פרננדו קברל סגלרבה. בפגישה שקלו הצדדים את המצב הנוכחי ואת נקודות המבט של פיתוח היחסים הבילטרליים בתחומים שונים, לרבות במסחר-כלכלי ובהשקעות. הצדדים דנו גם בסוגיות של אינטראקציה של שתי מדינות בתוך ארגונים בינלאומיים, כולל בתוך האו"ם והסוכנויות שלו.

== נציגויות דיפלומטיות ==
* אורוגוואי מיוצגת באוזבקיסטן באמצעות שגרירותה במוסקבה, רוסיה.
* אוזבקיסטן אינה מיוצגת באורוגוואי לא בדרג השגרירות ולא בדרג הקונסוליה.

== קישורים חיצוניים ==

== הערות שוליים ==
שרווין האג'יפור

שרווין האג'יפור (בפרסית: شروین حاجی‌پور; נולד ב-30 במרץ 1997) הוא זמר איראני המוכר בזכות שירו בראיי (מבוטא "בַּרָאיֶה"), אשר תואר כ"המנון" של הפגנות מהסא אמיני.<ref name="iranenfejar.info"></ref><ref></ref><ref name=":0"></ref> הוא נעצר ב-29 בספטמבר 2022, יומיים לאחר פרסום השיר,<ref></ref> ושוחרר בערבות כמעט שבוע לאחר מכן.<ref></ref>

== ביוגרפיה ==
האג'יפור למד כלכלה באוניברסיטת מאזנדראן . הוא נכנס לעולם המוזיקה בגיל שמונה, כשהשתתף בחוג כינור, וסיים מספר חוגי מוזיקה נוספים בהמשך. כשלמד בתיכון, הוא התחיל ליצור מוזיקה באופן מקצועי. בעת שלמד באוניברסיטה, הוא הלחין מוזיקה להצגות תיאטרון ולמטרות עריכה. רק מאוחר יותר הוא התחיל לשיר בעצמו.

בגיל 22 האג'יפור השתתף בתוכנית הריאליטי המוזיקלית אַסְרֵה זַ'דִיד ("העידן החדש") , בה העפיל לגמר הסיבוב השני בעונה הראשונה.<ref></ref><ref></ref> מאוחר יותר, המנהל האמנותי של התוכנית הודיע כי רשות השידור האיראנית חששה כי הוא יגרום לבעיות בהמשך.<ref></ref><ref></ref>

בשנת 2022, במהלך ההפגנות באיראן שפרצו בעקבות מותה של מהסא אמיני, אישה איראנית-כורדייה שעל פי החשד נעצרה ועונתה על ידי סיירת ההדרכה של ממשלת איראן טרם מותה, פרסם האג'יפור שיר חדש בשם "בַּרָאיֶה..." (בפרסית: برای – בשביל/בגלל),<ref></ref> שליצירתו השתמש בציוצים של תושבים איראנים ברשת החברתית טוויטר, שהתחילו במילה "בַּרָאיֶה", ובהם תיארו את הסיבות למחאה והביעו את תמיכתם בה.<ref></ref><ref></ref><ref></ref><ref></ref> בראיי צבר מעל ל-40 מיליון צפיות בעמוד האינסטגרם שלו, תוך פחות מיומיים.<ref></ref><ref></ref><ref></ref><ref></ref> הנושא המרכזי של השיר הוא תמיכה בנשים, על ידי שימוש בסיסמת המחאות "אישה, חיים, חופש".<ref></ref>

=== מעצרו ===
ב-29 בספטמבר 2022 האג'יפור נעצר בעקבות הוצאת השיר "בַּרָאיֶה".<ref></ref><ref></ref><ref></ref> זמן קצר לאחר מעצרו, הוא הוכרח להסיר את השיר מפלטפורמות המדיה החברתית שלו על ידי סוכני הביטחון של משמרות המהפכה האסלאמית של איראן.<ref></ref><ref></ref><ref></ref> סוכנות הידיעות תסנים, המזוהה עם חיל משמרות המהפכה, פרסמה גרסה ערוכה של הסרטון, עם תמונות המציגות את הישגי הרפובליקה האסלאמית, במקום התמונות המקוריות.<ref></ref>

ב-4 באוקטובר 2022, האג'יפור שוחרר בערבות "כדי שהתיק שלו יוכל לעבור את ההליך המשפטי", לדברי מוחמד קארימי, תובע בפרובינציית מאזנדראן הצפונית.<ref></ref><ref name=":1"></ref>

במהלך מעצרו של האג'יפור, משתמשים רבים ברשתות החברתית פעלו כדי להגיש לאקדמיית ההקלטות את מועמדותו של השיר "בַּרָאיֶה" לפרס גראמי בקטגוריית "שיר השינוי החברתי הטוב ביותר", קטגוריה חדשה של הפרס.<ref></ref><ref></ref> חאג'יפור זכה בפרס בשנת 2023, וג'יל ביידן הכריזה על זכייתו בטקס. בתגובה לזכייה בפרס פרסם האג'יפור תמונה שלו בעמוד האינסטגרם שלו וכתב: "ניצחנו". 

ידוענים ואישים רבים הגיבו למעצר, ביניהם רוג'ר ווטרס, מוראט בוז , מוחמד אספהני וכרים סדג'אדפור .<ref></ref><ref></ref><ref></ref><ref></ref>

בשנת 2023 הופיע ברשימה השנתית של מאה האנשים המשפיעים בעולם, טיים 100 של מגזין טיים.<ref></ref>

== ראו גם ==
* מהסה אמיני

== קישורים חיצוניים ==

== הערות שוליים ==

קטגוריה:זמרים איראנים
קטגוריה:איראנים שהופיעו ברשימת טיים 100
קטגוריה:איראנים שנולדו ב-1997
גלומה

גלומה (בנורווגית: Glomma) הוא הנהר הארוך ביותר בנורווגיה. אורכו 621 קילומטרים, ואגן הניקוז שלו מכסה 13% משטחה של נורווגיה.

== גאוגרפיה ==
גלומה ב[[חורף]]
הנהר זורם מאגם אורסונד ליד ררוס באהושונד ונשפך בטרנדלג לאוסלופיורד בפרדריקסטאד.יובל מרכזי של גלומה, זורם לתוך גלומה מצפון לארנס ]]

==כלכלה==
מהנהר מופק חשמל המסייע לכלכלת המדינה. 5 תחנות כוח הידרואלקטריות (Lilleström, Sulbergfoss, Askim, Vama ו-Sarpsfoss) הוקמו על הנהר בהספק של 27 עד 104 מגה-וואט והפקת חשמל שנתית של 27 עד 104 אלף קילוואט. חלק ממימיו משמשים לאספקת מים.

== קישורים חיצוניים ==

* 

== הערות שוליים ==

קטגוריה:נורווגיה: נהרות ונחלים
קטגוריה:טרנדלג: נהרות ונחלים
מנאסלו

מנאסלו הוא ההר השמיני בגובהו בעולם בגובה מעל פני הים. הוא נמצא בהימלאיה הנפאלית, בחלק המערבי-מרכזי של נפאל. פירוש השם מנאסלו הוא "הר הנשמות" והוא נגזר מהמילה מנסה בסנסקריט, שמשמעותה "אינטלקט" או "נשמה". ההעפלה הראשונה לפסגת ההר התרחשה ב-9 במאי 1956 על ידי משלחת יפנית.
פסגת מנאסלו
פסגת המנאסלו היא הפסגה הגבוהה ביותר במחוז גורקה והיא שוכנת כ מזרחית לאנפורנה. מנאסלו מאופיין ברכסים ארוכים וקרחונים המאפשרים גישה ממגוון מסלולים המגיעים לשיא בפסגה התלולה המתנשאת לגובה רב מעל שאר האזור.

בסביבת המנאסלו ניתן למצוא מגוון אפשרויות לטרקים. מסלול פופולרי הוא מסלול סובב מנאסלו. אורכו כ-. ממשלת נפאל התירה לטייל באזור זה רק בשנת 1991.

נכון למאי 2008, בוצעו 297 ההעפלות ונהרגו 53 בני אדם.

== כללי ==
פסגת המנאסלו, הממוקמת ברכס ההימלאיה הצפוני במחוז גורקה של נפאל, היא פסגה תלולה ומשוננת. שלושת צידי ההר מוקפים באזורי טרסות למטרות חקלאיות ומאוכלסים בדלילות בבני אדם.

מלבד טיפוס לפסגה, האזור ידוע בזכות טרק סובב מנאסלו.

סביבת המנאסלו הוכרזה כאזור מוגן בדצמבר 1998 במסגרת חוק שימור הגנים הלאומיים וחיות הבר. שטח השמורה הוא ומנוהל על ידי הקרן הלאומית לשימור הטבע של נפאל.

== גאוגרפיה ==
מנאסלו ממחנה הבסיס
רכס המנאסלו
שמורת הטבע של מאנסלו מכילה מגוון נופים מגבעות סוב-טרופיות ועד לשטחי מרעה וצחיחים הגובלים בטיבט.

אזור המאנסלו מכסה מספר אזורי אקלים:
* האזור הטרופי והסוב-טרופי, שגובהו נע בין .
* האזור הממוזג בגובה .
* האזור תת-אלפיני בגובה .
* האזור האלפיני, בגובה ) כרי דשא;
* האזור הארקטי ששוכן מעל .

נוף הבוקר של מנאסלו מכפר סאמאגואן
כינוי של ההר בשפה הטיבטית נגזר מהמילה הטיבטית לאזור שטוח.

ההר בעל מבנה של רכסים ארוכים ועמקים מלאי קרחונים, דבר זה מאפשר מספר מסלולים לעבר פסגת ההר.

=== אקלים ===
ההר מושלג באופן קבוע מעל גובה של . המשקעים באזור הם שלג וגשם וכמות המשקעים השנתית הממוצעת היא כ, בעיקר בתקופת המונסון, הנמשכת מיוני עד ספטמבר. הטמפרטורות באזור משתנות בהתאם לאזור האקלים כאשר באזור הארקטי הטמפרטורות יורדות הרבה מתחת ל-0 מעלות צלזיוס.

==== פסגות עיקריות ====
פסגות מרכזיות נוספות באזור:
* הימלצ'ולי ( 7,893 מ')
* נגאדי צ'ולי ( 7,871 מ')
* שרינגי ( 7,187 מ')
* לאנגפו ( 6,668)
* סאולה ( 6,235)

== היסטוריית טיפוס ==
ב-9 במאי 1956, טושיו אימנישי (יפן) וג'יאלטסן נורבו (שרפה) העפילו לראשונה לפסגת המנאסלו.

=== סכנות ===
עונת האביב או "טרום המונסון" היא העונה הפחות מסוכנת מבחינת מזג אוויר.

לפי סטטיסטיקת ההרוגים, מנאסלו הוא אחד מההרים מעל 8000 מטר המסוכנים ביותר לטיפוס.

נכון למאי 2008, מספר ההעפלות עומד על 297 ומספר ההרוגים עומד על 53.

נתון זה הופך את ההר ל"פסגה הרביעית המסוכנת ביותר מעל 8000 מ', מאחורי אנאפורנה, ננגה פרבט, ו-K2."

==== מפולות שלגים ====
* ספטמבר 2012 : תשעה בני אדם נהרגו וכמה נוספים הוגדרו כנעדרים.
* 26 בספטמבר 2022: הילרי נלסון (בת 49), מטפסת הרים אמריקאית, ובן זוגה ג'ים מוריסון מתו במפולת שלגים בזמן שניסו לגלוש במדרונות ההר.
* 4 באוקטובר 2022: אזרח נפאלי מת וארבעה הוגדרו כנעדרים.

==קישורים חיצוניים==

* 

קטגוריה:נפאל: הרים
אברהם מנחם מנדל מור

אברהם מנחם מנדל מור (בכתיב ארכאי: אברהם מנחם מענדיל מאהר; 11 באפריל 1815, א' בניסן ה'תקע"ה – 29 במאי 1868, ח' בסיון ה'תרכ"ח) היה מלומד יהודי גליציאני יליד למברג, מו"ל, מתרגם ומחבר פורה בעברית וביידיש. מאנשי תנועת ההשכלה בגליציה.

יחד עם כמה מידידיו הוציא לאור את כתב העת לביקורת ספרותית "הרואה (ומבקר ספרי מחברי זמננו)" שבשני כרכיו נמתחה ביקורת קשה גם על סופרים מפורסמים, דבר שהוביל לתרעומת על מור וחבריו.

==כתבי עת==
מור פרסם שבועון ביידיש בשם צייטונג, שיצא בשנים 1848-1849. העיתון היידי היחידי בעולם באותה עת, מוהר הציע לקוראיו חדשות שהוא ליקט ותרגם ממקורות מגוונים, ביניהם העיתונות האירופאית. הוא שב והדפיס עיתון ביידיש בלמברג בשנות ה-60 של המאה התשע עשרה.

==ספריו==

*חוט המשולש: ספר תולדות אדם רם ונשא נאפאליעאן השלישי קיסר הצרפתים, סלוניקי תרי"ז 1853 הודפס בשפת הלאדינו.
*עיטור סופרים.
*כל בו לפורים ומסכת פורים: ניו יורק ה'תש"י.
* כליל יופי: ספר זיכרון למפעלות ... מהר' שמעון עדלר, פאן לעמעל, למברג: [יוסף] שניידער, 1845
* כתר שם טוב: לראש ... השר ... מוהר"ר משה מאנטפיארע ... ותמתו אשת נעוריו ... יהודית ... למברג: יוסף שניידר, 1846
* מאמר מגן החכמה, לבוב: נפתלי הירץ גרוישמאן, תקצ"ד
* מבשרת ציון: כולל תכונת כל ערי ארץ ישראל ... וקברי כל הקדושים אשר בעפרה ישכונו..., למברג: יוסף שניידר, 1847
* עטרת צבי: לזכר... מוה' צבי הירש טאדעסקא ... זולקיב: ס. מאיירהופר, 1845
*שבילי עולם: תהלוכות מדינות העולם בעיקר מדינות אירופה. יוזף תרמ"א.
* תפארת ישראל: הוא תולדות המשפחה ... ראטהשילד... לבוב: ל. בלבן, 1843

===מתרגומיו===

* יואכים היינריך קאמפה, קאלומבוס: הוא ספר מציאת ארץ אמעריקא ... (מגרמנית), למברג: חוה גרוסמן, 1846

==קישורים חיצוניים==
* 
* [https://www.encyclopedia.com/religion/encyclopedias-almanacs-transcripts-and-maps/mohr-abraham-menahem-mendel מור, אברהם מנחם מנדל], ערכו באתר Encyclopedia.com 
* 

קטגוריה:משכילי גליציה
קטגוריה:מו"לים יהודים אוקראינים
קטגוריה:ילידי 1815
קטגוריה:נפטרים ב-1868
Bootylicious

"Bootylicious" הוא סינגל שהוקלט על ידי להקת הבנות האמריקאית דסטיניז צ'יילד. הוא יצא לאור ב-22 במאי 2001, על ידי חברת התקליטים קולומביה רקורדס, כסינגל השלישי מתוך האלבום Survivor. הוא נכתב והופק על ידי רוב פוסארי, ביונסה נואלס ופלונטה מור. כיוון שנכלל בשיר סימפול של "Edge of Seventeen" נזקף קרדיט נוסף לכתיבתו לצ'ארלי סקילינג ולסטיבי ניקס.<ref></ref>

"Bootylicious" זכה להצלחה מסחרית, והפך לסינגל הרביעי של הקבוצה שהגיע למקום הראשון בבילבורד הוט 100. בנוסף, הגיע לחמשת השירים הפותחים במצעדי הפזמונים של אוסטרליה, קנדה, הולנד והממלכה המאוחדת. ברמיקס של רוקויילדר של השיר השתתפה מיסי אליוט, והוא נכלל בפסקול של Carmen: A Hip Hopera ובאלבום הרמיקס This Is the Remix.<ref></ref><ref></ref>

על-אף שהמונח "bootylicious" כבר היה בשימוש על ידי הראפר סנופ דוג בשירו של ד"ר דרה "Fuck wit Dre Day (And Everybody's Celebratin')", הפופולריות של שיר זה גרמה למונחה להתפשט ולהפוך למשומש בשפת היומית בארצות הברית. בשנת 2004 הפירוש שלו נוסף ל: "אישה חושנית". המונח ה-"Bootylicious" הוא הלחם של המילים "booty" (עכוז) ו-"delicious" (טעים).

== כתיבה והפקה ==
"Bootylicious" נכתב והופק על ידי ביונסה נואלס, רוב פוסארי ופלונטה מור, והוקלט באולפני שוגרהיל ביוסטון ובאולפני סאונד און סאונד בניו יורק. ישנם סיפורים סותרים על מקור השיר: לדברי נואלס, ההשראה לכתיבת השיר התרחשה בעת טיסה ללונדון<ref></ref> או ליפן כשהיא מאזינה לריף הגיטרה של "Edge of Seventeen" של סטיבי ניקס, שהזכירו לה אישה חושנית.<ref></ref> לדברי פוסארי, הוא רצה לבנות את "Bootylicious" על מקצב של "Eye of the Tiger" בביצוע להקת סורבייבר. הוא רצה ליצור ריף גיטרה חדש, על מנת לא להפסיד את רוב כספי התמלוגים מהשיר. אולם מנהל הלהקה מתיו מאן לכך.<ref></ref>

== הצלחה המסחרית ==
"Bootylicious" הופיע לראשונה במצעד הבילבורד הוט 100 במקום ה-66 ב-9 ביוני 2001. תשעה שבועות לאחר מכן עלה למקום הראשון, והפך לסינגל הרביעי והאחרון של הדסטיניז צ'יילד שעושה זאת. הוא נשאר בטבלת הדירוג השבועית במשך תשעה־עשר שבועות נוספים. בנוסף, הגיע השיר למקום החמישי במצעד שירי הרדיו ולמקום השני במצעד הסינגלים המסחריים מאחורי "Loverboy" של מריה קארי.

בממלכה המאוחדת הגיע "Bootylicious" בשיאו במצעד הסינגלים הבריטי למקום השני, מאחורי "Eternal Flame" של אטומיק קיטן. הוא מכר למעלה מ-169,000 עותקים פיזיים במדינה, והחזיר את Survivor לראש מצעד האלבומים הבריטי. בנוסף, הגיע לעשרת השירים הפותחים במספר מדינות אחרות, כמו אוסטרליה, קנדה, הולנד, אירלנד, ניו זילנד, נורווגיה, סקוטלנד ושוודיה.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה
| 70,000
|-
! בריטניה (BPI)
| פלטינה
| 600,000
|-
! ארצות הברית (RIAA)
| פלטינה
| 1,000,000
|}

== קישורים חיצוניים ==
* 

== הערות שוליים ==

קטגוריה:שירי 2001
קטגוריה:סינגלים מ-2001
קטגוריה:שירי דסטיניז צ'יילד
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:וידאו קליפים שבוימו על ידי מת'יו רולסטון
קטגוריה:שירים על בוטוקס
קטגוריה:שירי פאנק (Funk) אמריקאיים
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת קולומביה רקורדס
Legend (אלבום של ג'ון לג'נד)

Legend (בעברית: אגדי) הוא אלבום האולפן השמיני של הזמר האמריקאי ג'ון לג'נד. את האלבום הוציאה לאור ב-9 בספטמבר 2022 חברת התקליטים ריפבליק רקורדס.

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col"| אזור
! scope="col"| תאריך
! scope="col"| פורמט
! scope="col"| חברת תקליטים
! scope="col"| מקור
|-
! scope="row"| עולם
| 9 בספטמבר 2022
| תקליטור • תקליט • הורדה דיגיטלית • הזרמת מוזיקה
| ריפבליק רקורדס
| align="center"|<ref name="applemusic"></ref>
|}

== הערות שוליים ==

קטגוריה:אלבומי 2022
קטגוריה:אלבומי ג'ון לג'נד
קטגוריה:אלבומים באנגלית
קטגוריה:אלבומי חברת ריפבליק רקורדס
קונור וייל

קונור וייל (באנגלית: Connor Weil; נולד ב-28 בדצמבר 1994) הוא שחקן קולנוע וטלוויזיה אמריקאי. הוא ידוע בזכות תפקידו בתור וויל בלמונט בעונה הראשונה של סדרת הטלוויזיה "צעקה".<ref></ref>

==ביוגרפיה==
וייל נולד בפורטלנד, אורגון.

== קריירה ==
בשנת 2010 הופיע לראשונה בסרט "Lies in Plain Sight". שנה לאחר מכן הופיע לראשונה בטלוויזיה בפרק בסדרה "החרשנים".

בשנת 2015 החל לשחק בתפקיד ראשי בסדרת הטלוויזיה "צעקה".

באפריל 2016 פורסם כי וייל לוהק לתפקיד באופרת הסבון, "ימי חיינו".<ref></ref><ref></ref>

בשנת 2017 החל לשחק בתפקיד חוזר בסדרת הטלוויזיה "קייסי אנדרקאבר".

== פילמוגרפיה ==
=== קולנוע ===
{| class="wikitable sortable"
! scope="col" | שנה
! scope="col" | כותרת
! scope="col" | תפקיד
! scope="col" | הערות
|-
| 2010
| Lies in Plain Sight
| דרק
| סרט
|-
| 2011
| Hollywood Tale
| אורח מסיבה
| קצר
|-
| 2012
| 1313: Frankenqueen
| מאט
| ישירות לווידאו
|-
| 2013
| Dirty Teacher
| טרנט
| סרט טלוויזיה
|-
| 2013
| שארקנדו
| לואלין
| סרט טלוויזיה
|-
| 2014
| Death Clique
| קליי
| סרט טלוויזיה
|-
| 2015
| המרוץ לפסגה
| מתחרה מס' 1
| סרט
|-
| 2015
| Scream: Killer Party
| וויל בלמונט
| קצר
|-
| 2016
| Gratuitous Violence
| טרוור
| קצר
|-
| 2018
| Paved New World
| מחליק
|
|-
| 2018
| דלעת שחורה
| אייס בארקר
|
|-
| 2019
| Being and Nothingness
| קודי
| קצר
|-
| 2020
| Reality Queen!
| ניק
|
|-
| rowspan="3" | 2022
| Living Dead Presents: Fog City
| ג'רמיה קינגסלי
|
|-
| Paved New World
| מחליק
|
|-
| Mission Street
| מייק
|
|-
| rowspan="2" |TBA
| Skate God
| יוריסס
|
|-
|Fog City
|ג'רמייה קינגסלי
|
|}

=== טלוויזיה ===
{| class="wikitable sortable"
! scope="col" | שנה
! scope="col" | כותרת
! scope="col" | תפקיד
! scope="col" | הערות
|-
| 2011
| החרשנים
| לגאן
| פרק 1x01
|-
| 2011
| ויקטוריוס
| בן זוג ראשון
| פרק 2x04
|-
| 2012
| The Jadagrace Show
| בראדלי
| 11 פרקים
|-
| 2013
| Anatomy of Violence
| חובב מסיבות צעיר
| סרט טלוויזיה
|-
| 2013
| קראש וברן
| ספנסר
| פרק 1x13
|-
| 2013
| צעירים חסרי מנוח
| בריון
| פרק: 1.10164
|-
| 2013
| תוכנית הלילה עם ג'יי לנו
| סטודנט
| פרק: 21.203
|-
| 2013
| ליב ומאדי
| מילר וייט
| פרק 1x06
|-
| 2014
| בית ספר לאמנויות לחימה
| ג'יי.פי
| פרק 4x14
|-
| 2014
| Annie Undocumented
| איתן
|
|-
| 2015
| צעקה
| וויל בלמונט
| תפקיד ראשי
|-
| 2015
| הגולדברגים
| סטיב קרמפ
| פרק 3x10
|-
| 2016
| ימי חיינו
| מארק מקנייר
| 4 פרקים
|-
| 2016
| Roadies
| פיל צעיר
|פרק אחד
|-
| 2016–2017
| Foursome
| מר זאפ
| תפקיד חוזר 5 פרקים
|-
| 2017
| NCIS: לוס אנג'לס
| סגן חיל הים וורן מילר
| פרק אחד
|-
| 2017–2018
| קייסי אנדרקאבר
| בריידי
| תפקיד חוזר 11 פרקים
|-
| 2018
| Bad Indians
| בראד
| פרק 1x01
|-
|2023
|מתודלקים
|דיין
|פרק: "Craps"
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1994
אמדאוס סרפיני

אמדאוס סרפיני (באנגלית: Amadeus Serafini; נולד ב-7 ביולי 1990)<ref></ref> הוא שחקן אמריקאי, המוכר בעיקר מתפקידו בסדרת האימה "צעקה" <small>(2015–2016)</small> בערוץ MTV. 

== קריירה ==
סרפיני החל את הקריירה שלו עם תפקיד בסרט הקצר "Smoke משנת 2013. שנה לאחר מכן שיחק בתפקיד משנה בסדרת האינטרנט "Oh La La, Hollywood Speaks French!".<ref></ref>

בשנת 2015, הוא כיכב בתור קירן וילקוקס בסדרת האימה "צעקה" בתור רוצח ובן זוגה של אמה דובאל, המטרה המרכזית לרצח.<ref></ref>

בשנת 2018, סרפיני שיחק בסדרת הטלוויזיה האינטרנטית "Impulse",<ref></ref> וכיכב בתור טרי בסרט הקומדיה העצמאי "Summer Days, Summer Nights".<ref></ref>
בשנת 2020 שיחק בסרט הקולנוע "Smiley Face Killers".

בשנת 2022, הוא לוהק לתפקיד הנרי ואן הורן במותחן הפעולה העצמאי "מתקפה חזיתית" לצד ג'ון סינה וג'קי צ'אן.<ref></ref>

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! class="unsortable" | הערות
|-
| 2018
| Summer Days, Summer Nights
| טרי
|
|-
| 2020
| Smiley Face Killers
| גבריאל
|
|-
| 2023
| מתקפה חזיתית <small>(אנ')</small>
| הנרי ואן הורן
|
|-
| rowspan="2" |2024
|Wallbanger
|סיימון
|
|-
|Final Heist
|קארל
|
|-
| rowspan="2" |TBA
|Where Did the Adults Go?
|ברייס
|
|-
|The Painted
|אייבר פרנקו
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
|2014
|Oh La La, Hollywood Speaks French!
|תאו / לולו
|סדרת רשת; 3 פרקים
|-
| 2015–2016
|צעקה
| קירן וילקוקס
| תפקיד ראשי (עונות 1–2); 22 פרקים
|-
| 2018
| Impulse 
| ג'וש
| 2 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1990
מקס הואנג

מקס הואנג (בגרמנית: Max Huang; נולד ב-22 בספטמבר 1988) הוא שחקן, אמן לחימה, פעלולן, כותב שירים וזמר גרמני. הוא ידוע בתפקידו של קונג לאו באתחול מחדש של "מורטל קומבט" משנת 2021.

== ביוגרפיה ==
מקס נולד בנירנברג, גרמניה המערבית לאב סיני-אינדונזי ולאם גרמנייה. הוא התחיל בתעשיית הקולנוע כחבר בצוות הפעלולים של ג'קי צ'אן, כמבצע פעלולים ורכז. הוא עבד בסרטים כמו "Police Story 2013" ,"The Foreigner" ו"קינגסמן: השירות החשאי" שביים מתיו ווהאן.

הוא מתרגל וושו וזכה בזהב באליפות "The German Wushu Nationals" בשנת 2009.<ref></ref>

== קריירה ==
בשנת 2021, שיחק בתפקיד ראשי בסרט הפעולה "מורטל קומבט" בתפקיד קונג לאו. הסרט הוא אתחול מחדש של זיכיון משחקי הווידאו באותו שם.

באפריל 2021, הוא הופיע לראשונה כזמר והוציא את הסינגל הראשון שלו "Flawless Victory". השיר הולחן ונכתב על ידי הואנג, והופק על ידי וינסנט לי.<ref></ref> הואנג גם ביים וכיכב בקליפ של השיר, שיצא ב-22 באפריל.

== פילמוגרפיה ==
=== קולנוע ===
{| class="wikitable"
! שנה
! כותרת
! תפקיד
! הערות
|-
| 2010
| Dead Survivors
| זומבי
|
|-
| 2010
| איש בוער
| גנגסטר
|
|-
| 2012
| האגו
| אורח בית קפה
|
|-
| 2012
| CZ12
| שומר ראש
|
|-
| 2013
| Tribal Ties
| שאקה
|
|-
| 2013
| סיפורו של שוטר 6
| לוחם
|
|-
| 2014
| מנודה
| שודד
|
|-
| 2015
| Dragon Blade
| שו שיה
|
|-
| 2016
| Time Raiders
| איגור
|
|-
| 2017
| סנס8
| סוהר
|
|-
| 2019
| No Way Out
| צ'ן
|
|-
| 2021
| מורטל קומבט
| rowspan="2" | קונג לאו
|
|-
|TBA
|מורטל קומבט 2 <small>(אנ')</small>
|
|}

=== קליפים ===
{| class="wikitable sortable"
! scope="col" | שנה
! scope="col" | כותרת
! scope="col" | תפקיד
|-
| 2021
| Flawless Victory
| שירה
|-
|}

==קישורים חיצוניים==

== הערות שוליים ==

קטגוריה:פעלולנים
קטגוריה:אמני לחימה
קטגוריה:שחקני קולנוע וטלוויזיה גרמנים
קטגוריה:זמרים-יוצרים
קטגוריה:זמרים גרמנים
קטגוריה:גרמנים שנולדו ב-1988
לורל אוהרה

לורל אוהרה (באנגלית: Loral Ashley O'Hara; נולדה ב-5 במאי 1983) היא טייסת חלל אמריקאית בנאס"א, בוגרת תואר ראשון ושני בהנדסת אווירונאוטיקה. טסה לתחנת החלל הבין-לאומית ב-2023 על חללית רוסית.

== ראשית חיים ==
לורל אשלי אוהרה נולדה ב-1983 ביוסטון, טקסס לסינדי וסטיב אוהרה. היא גדלה בעיירה שוגרלנד בטקסס וסיימה את תיכון קלמנטס בעיר ב-2001.

== השכלה ==
לאוהרה יש תואר ראשון בהנדסת אווירונאוטיקה מאוניברסיטת קנזס ב-2005 ותואר שני במדעים, אווירונאוטיקה ואסטרונאוטיקה מאוניברסיטת פרדו באינדיאנה, ארצות הברית ב-2009.

== קריירה בהנדסה ==
לאחר סיום התואר הראשון בשנים 2006–2007 עבדה אוהרה בחברת רוקטפליין לימיטד (Rocketplane Limited) באוקלהומה והייתה מעורבת בתכנון רכב חלל תת-מסלולי. ב-2009 החלה לעבוד במכון האוקיינוגרפי בוודס הול שם עבדה שמונה שנים. במסגרת עבודתה השתתפה בשדרוגים של הצוללת DSV Alvin ועבדה כמהנדסת ומנתחת נתונים של "ג'ייסון", רובוט ימי המופעל מרחוק. הניסיון שלה כולל תכנון מכני, עיבוד נתונים, הנדסת מערכות, בדיקות של צוללות והפעלת כלי רכב מרחוק. היא השתתפה ב-11 משלחות מחקר ימי כטכנאית מכנית ומנתחת נתונים.<ref></ref>

== קריירה בנאס"א ==
בזמן לימודיה השתתפה בתוכנית סטודנטים במטוס עם כח כבידה מופחת KC-135. היא השתתפה בתוכנית של האקדמיה של נאס"א במרכז טיסות החלל גודרד וסיימה התמחות במעבדה להנעה סילונית של נאס"א.

ב-2017 היא נבחרה כמועמדת להיות אסטרונאוטית בנאס"א. הכשרת האסטרונאוטים היא בתפעול מערכות חלל שונות, מתוך מטרה לטוס לתחנת החלל הבין-לאומית ובהמשך אף לירח ולמאדים.<ref></ref><ref></ref>

ב-10 בינואר 2020 היא סיימה את לימודיה בתוכנית המועמדים לאסטרונאוטים של נאס"א לחיל האסטרונאוטים שלה, וכעת היא זכאית לטיסה בחלל.

ב-15 ביולי 2022, נאס"א הודיעה שהיא תטוס לתחנת החלל הבין-לאומית על סיפון סויוז MS-23, כחלק מהמשלחת ה-68 לתחנה. עם זאת, עקבות הבעיות בחללית סויוז MS-22 שחייבו שימוש אחר בחללית סויוז MS-23 שטסה ללא צוות. הצוות של אוהרה עבר לסויוז הבא, סויוז MS-24.
הצוות של החללית Soyuz MS-24

אוהרה המריאה לחלל על סיפון "סויוז MS-24" ב-15 בספטמבר 2023. היא הצטרפה למשלחת מס' 69 וצפויה לחזור לכדור הארץ במהלך שנת 2024.

== חיים אישיים ==
כיום מתגוררת במסצ'וסטס, אוהרה היא טייסת פרטית, חובשת קרבית, ומתנדבת בצוותי חילוץ והצלה מקומיים. היא נוהגת לטייל, לעשות ראפטינג, לגלוש, לצלול, לטוס, לשוט, לעשות סקי ועוד.

== פרסים והוקרה ==
ב-2008 קיבלה אוהרה פרס מחקר על מחקרה בתואר השני, מהקרן הלאומית למדע בארצות הברית. ב-2015 היא נאמה בכנס של ועידת TED בניו בדפורד, ארצות הברית.

== קישורים חיצוניים ==

* [https://www.nasa.gov/astronauts/biographies/loral-o-hara/biography ביוגרפיה של לורל אוהרה באתר של נאס"א]

== הערות שוליים ==

קטגוריה:אסטרונאוטים אמריקאים
קטגוריה:אסטרונאוטיות אמריקאיות
קטגוריה:טקסס: אישים
קטגוריה:מסצ'וסטס: אישים
קטגוריה:מהנדסי אווירונאוטיקה אמריקאים
קטגוריה:מהנדסות אווירונאוטיקה אמריקאיות
קטגוריה:בוגרות אוניברסיטת קנזס
קטגוריה:בוגרי אוניברסיטת קנזס
קטגוריה:בוגרות אוניברסיטת פרדו
קטגוריה:בוגרי אוניברסיטת פרדו
קטגוריה:נשים זוכות פרסים: מדע וטכנולוגיה
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
פקונדו מדינה

פקונדו אקסל מדינה (בספרדית: Facundo Axel Medina; נולד ב-28 במאי 1999 בויז'ה פיוריטו שבארגנטינה) הוא כדורגלן ארגנטינאי המשחק בעמדת הבלם בקבוצת לאנס מליגת העל הצרפתית ובנבחרת ארגנטינה.

== קריירת מועדונים ==
מדינה גדל במחלקת הנוער של ריבר פלייט מליגת העל הארגנטינאית. בעונת ישב לראשונה על ספסל הקבוצה הבוגרת.

ב-30 בינואר 2018 חתם מדינה בטאז'רס מליגת העל הארגנטינאית. הוא ערך 33 הופעות ליגה במדי המועדון, בהן הבקיע שער אחד.

ב-2 ביולי 2020 חתם מדינה בלאנס מליגת העל הצרפתית. ב-23 באוגוסט ערך את הופעת הבכורה שלו במועדון, בהפסד 2-1 לניס במסגרת המחזור הראשון בליגה לעונת 2020/2021. ב-13 בספטמבר הבקיע את שער הבכורה שלו במועדון, בניצחון 3-2 על לוריאן במסגרת המחזור השלישי בליגה. בשתי עונותיו הראשונות במועדון ערך 55 הופעות ליגה, בהן הבקיע שלושה שערים.

== קריירה בינלאומית ==
ב-13 באוקטובר 2020 ערך מדינה את הופעת הבכורה שלו בנבחרת ארגנטינה, בניצחון 2-1 על נבחרת בוליביה במסגרת מוקדמות מונדיאל 2022.

הוא היה חלק מסגל נבחרת ארגנטינה בטורניר הכדורגל באולימפיאדת טוקיו בשנת 2021, וערך שלוש הופעות בטורניר.

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:כדורגלני ריבר פלייט
קטגוריה:כדורגלני טאז'רס (קורדובה)
קטגוריה:כדורגלני לאנס
קטגוריה:כדורגלני נבחרת ארגנטינה
קטגוריה:כדורגלנים ארגנטינאים באולימפיאדת טוקיו (2020)
קטגוריה:ארגנטינאים שנולדו ב-1999
דז'ורקף ראסקו

דז'ורקף נייסר ראסקו גונסאלס (בספרדית: Djorkaeff Néicer Reasco González; נולד ב-18 בינואר 1999 בקיטו שבאקוודור) הוא כדורגלן אקוודורי המשחק בעמדת החלוץ בקבוצת ניואל'ס אולד בויס מליגת העל הארגנטינאית ובנבחרת אקוודור.

== קריירת מועדונים ==
ראסקו גדל במחלקות הנוער של ליגה דה קיטו וקלאן ז'ובניל. בשנת 2016 החל לשחק בקבוצה הבוגרת של ליגה דה קיטו, ובסך הכל ערך 32 הופעות ליגה במדי המועדון, בהן הבקיע תשעה שערים. בין השנים 2019–2021 הושאל לדוראדוס דה סינלואה מליגת המשנה המקסיקנית, במדיה ערך 13 הופעות ליגה והבקיע שער אחד.

ב-10 בפברואר 2022 חתם ראסקו בניואל'ס אולד בויס מליגת העל הארגנטינאית. ב-21 בפברואר ערך את הופעת הבכורה שלו במועדון, בהפסד 0–2 לריבר פלייט במסגרת המחזור השלישי בליגה לעונת . ב-4 באפריל הבקיע את שער הבכורה שלו במועדון, בניצחון 1–3 על פלטנסה במסגרת המחזור השמיני בליגה.

== קריירה בינלאומית ==
ב-27 באוקטובר 2021 ערך ראסקו את הופעת הבכורה שלו בנבחרת אקוודור, בניצחון 2–3 על נבחרת מקסיקו במשחק ידידות.

נכלל בסגל נבחרת אקוודור לטורניר מונדיאל 2022.

== חיים אישיים ==
ראסקו הוא בנו של כדורגלן נבחרת אקוודור בעבר נייסר ראסקו , וקרוי על שמו של כדורגלן נבחרת צרפת בעבר יורי דז'ורקף.

== תארים ==
;ליגה דה קיטו
* אליפות אקוודור (1): 2018
* הסופר קאפ האקוודורי (1): 2021

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:חלוצי כדורגל אקוודורים
קטגוריה:קיטו: כדורגלנים
קטגוריה:כדורגלני ליגה דה קיטו
קטגוריה:כדורגלני דוראדוס דה סינלואה
קטגוריה:כדורגלני ניואל'ס אולד בויס
קטגוריה:כדורגלני נבחרת אקוודור
קטגוריה:כדורגלני מונדיאל 2022
קטגוריה:אקוודורים שנולדו ב-1999
דמבה סק

דמבה סק (בצרפתית: Demba Seck; נולד ב-10 בפברואר 2001 בזיגינשור שבסנגל) הוא כדורגלן סנגלי המשחק בעמדת קשר הכנף בקבוצת טורינו מהסרייה א' ובנבחרת סנגל.

== קריירת מועדונים ==
סק גדל במחלקת הנוער של ספאל. בעונת הושאל לסאסו מרקוני מהליגה האיטלקית הרביעית, במדיה ערך 24 הופעות ליגה והבקיע חמישה שערים. לאחר עונה זו חזר לספאל, במדיה ערך 25 הופעות ליגה והבקיע שער אחד בסרייה ב'.

ב-31 בינואר 2022 חתם סק בטורינו מהסרייה א'. ב-27 בפברואר ערך את הופעת הבכורה שלו במועדון, כשהחליף את מרקו פיאצה בהפסד 2-1 לקליארי במסגרת המחזור ה-27 בליגה לעונת 2021/2022.

== קריירה בינלאומית ==
ב-24 בספטמבר 2022 ערך סק את הופעת הבכורה שלו בנבחרת סנגל, בניצחון 2-0 על נבחרת בוליביה במשחק ידידות.

== קישורים חיצוניים ==

== הערות שוליים ==

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:כדורגלני ספאל
קטגוריה:כדורגלני טורינו
קטגוריה:כדורגלני נבחרת סנגל
קטגוריה:סנגלים שנולדו ב-2001
פורמוז מנדי

פורמוז מנדי (בצרפתית: Formose Mendy; נולד ב-2 בינואר 2001 בדקר שבסנגל) הוא כדורגלן סנגלי המשחק בעמדת הבלם בקבוצת אמיין מליגת המשנה הצרפתית ובנבחרת סנגל.

== קריירת מועדונים ==
מנדי גדל במחלקות הנוער של AF דארו סלאם, פורטו וקלאב ברוז'. בשנת 2021 ערך 12 הופעות במדי קבוצת המילואים של קלאב ברוז' במסגרת ליגת המשנה הבלגית.

ב-1 ביולי 2021 חתם מנדי באמיין מליגת המשנה הצרפתית. ב-24 ביולי ערך את הופעת הבכורה שלו במועדון, בהפסד 2-1 לאוסר במסגרת המחזור הראשון בליגה לעונת . ב-24 בספטמבר הבקיע את שער הבכורה שלו במועדון, בתיקו 1-1 נגד נאנסי במסגרת המחזור העשירי בליגה. בעונתו הראשונה במועדון ערך 31 הופעות ליגה, בהן הבקיע שער אחד.

== קריירה בינלאומית ==
ב-24 בספטמבר 2022 ערך מנדי את הופעת הבכורה שלו בנבחרת סנגל, בניצחון 2-0 על נבחרת בוליביה במשחק ידידות.

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים סנגלים
קטגוריה:בלמי כדורגל סנגלים
קטגוריה:כדורגלני אמיין
קטגוריה:כדורגלני נבחרת סנגל
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:סנגלים שנולדו ב-2001
ג'וני קרדוסו

ז'ואאו "ג'וני" לוקאס דה סוזה קרדוסו (באנגלית: João "Johnny" Lucas de Souza Cardoso; נולד ב-20 בספטמבר 2001 בדנוויל שבניו ג'רזי, ארצות הברית) הוא כדורגלן אמריקאי המשחק בעמדת הקשר בקבוצת ריאל בטיס מלה ליגה ובנבחרת ארצות הברית.

== קריירת מועדונים ==
קרדוסו גדל במחלקות הנוער של קריסיומה, אוואי ואינטרנסיונל. ב-15 בספטמבר 2019 ערך את הופעת הבכורה שלו בקבוצה הבוגרת של אינטרנסיונל, בניצחון 3-1 על אתלטיקו מיניירו במסגרת המחזור ה-19 בליגת העל הברזילאית לעונת .

== קריירה בינלאומית ==
ב-12 בנובמבר 2020 ערך קרדוסו את הופעת הבכורה שלו בנבחרת ארצות הברית, בתיקו 0-0 נגד נבחרת ויילס במשחק ידידות.

נכלל בסגל הנבחרת בקופה אמריקה 2024.

== קישורים חיצוניים ==

==הערות שוליים==

קטגוריה:כדורגלנים ברזילאים
קטגוריה:כדורגלנים אמריקאים
קטגוריה:קשרי כדורגל ברזילאים
קטגוריה:קשרי כדורגל אמריקאים
קטגוריה:ניו ג'רזי: כדורגלנים
קטגוריה:כדורגלני אינטרנסיונל
קטגוריה:כדורגלני ריאל בטיס
קטגוריה:ספורטאים ברזילאים בספרד
קטגוריה:ספורטאים אמריקאים בספרד
קטגוריה:כדורגלני נבחרת ארצות הברית
קטגוריה:כדורגלני קופה אמריקה 2024
קטגוריה:אמריקאים שנולדו ב-2001
קטגוריה:ברזילאים שנולדו ב-2001
קטע (גאומטריה)

הקטע <math>\overline{AB}</math>
בגאומטריה, קטע הוא חלק מקו ישר התחום בין שתי נקודות על הישר, שהן קצות הקטע, וכולל את כל הנקודות שבין קצותיו. כאשר הקטע כולל גם את שתי הנקודות שבקצותיו, הוא נקרא קטע סגור; כאשר אינו כולל את שתי הנקודות הוא נקרא קטע פתוח; כאשר הוא כולל רק אחת מהן, הוא נקרא קטע חצי סגור וחצי פתוח. אורך הקטע הוא המרחק האוקלידי בין קצותיו. נהוג לסמן קטע בקו מעל האותיות המייצגות את קצותיו. <math>\overline{AB}</math>, למשל, הוא הקטע שבין הנקודה A לנקודה B.

==שמות לקטעים מסוימים==
לקטעים מסוימים ניתנו שמות משלהם, בהם:
* כל אחת מהצלעות של מצולע היא קטע.
* גם כל מקצוע של פאון הוא קטע.
* האלכסונים במצולע אף הם קטעים.
* כאשר קצות הקטע נמצאים על מעגל, הקטע קרוי מיתר. מיתר העובר דרך מרכז המעגל קרוי קוטר. קטע שקצהו האחד על המעגל וקצהו האחר במרכז המעגל קרוי רדיוס. 
* במשולש ניתנו שמות לשלל קטעים:
** הקטע המחבר קודקוד של המשולש עם הצלע שממולו וחוצה את הזווית שבקודקוד לשני חלקים שווים קרוי חוצה זווית. 
** הקטע המחבר קודקוד של המשולש עם אמצע הצלע שמולו קרוי תיכון. 
** הקו היוצא מאמצע הצלע ומאונך לה, נקרא אנך אמצעי. 
** הקטע היוצא מקודקוד של המשולש ומאונך לצלע שממולו קרוי גובה. 
** הקטע המחבר אמצעי שתי צלעות קרוי קטע אמצעים. 

==קטעים במרחב וקטורי ממשי או מרוכב==

כאשר V הוא מרחב וקטורי מעל <math>\mathbb{R}</math> או <math>\mathbb{C}</math>, אז L הוא קטע אם ניתן להצי את L בצורה <math>L = \{ \mathbf{u} + t\mathbf{v} \mid t \in [0,1]\}</math>, לווקטורים כלשהם <math>\mathbf{u}, \mathbf{v} \in V\,\!</math>. הווקטורים u ו- הם קצות הקטע L.

כאשר יש להבחין בין קטע סגור לקטע פתוח, קטע סגור יוגדר כאמור לעיל, ואקטע פתוח יוגדר <math> L = \{ \mathbf{u}+t\mathbf{v} \mid t\in(0,1)\}</math> לווקטורים כלשהם <math>\mathbf{u}, \mathbf{v} \in V\,\!</math>.

בהגדרה שקולה, קטע הוא הקמור של שתי נקודות, ולכן ניתן לבטא את הקטע כצירוף קמור של שתי הנקודות שבקצותיו.

בגאומטריה ניתן לקבוע שנקודה B נמצאת בין נקודה A לנקודה C, כאשר המרחק AB ועוד המרחק BC שווה למרחק AC. כיוון שכך, ב-<math>\R^2</math> הקטע עם נקודות הקצה ו- הוא אוסף הנקודות הבא:
:<math>\left\{ (x,y) \mid \sqrt{(x-c_x)^2 + (y-c_y)^2} + \sqrt{(x-a_x)^2 + (y-a_y)^2} = \sqrt{(c_x-a_x)^2 + (c_y-a_y)^2} \right\}</math>

==תכונות==
מימין לשמאל: זוג קטעים מקבילים, זוג קטעים נחתכים וזוג קטעים שאינם מקבילים ואינם נחתכים
* קטע הוא קבוצה קשירה לא ריקה.
* כאשר V הוא מרחב וקטורי טופולוגי, קטע סגור הוא קבוצה סגורה ב-V. עם זאת, קטע פתוח הוא קבוצה פתוחה ב-V אם ורק אם V הוא חד-ממדי.
* זוג קטעים יכול להיות במצבים הבאים: חותכים זה את זה, מקבילים, מוטים או אף אחד מאלה. האפשרות האחרונה היא הבדל בין זוג קטעים לזוג ישרים: זוג ישרים שאינם מקבילים ונמצאים באותו מישור אוקלידי חייבים לחתוך זה את זה, אך תכונה זו אינה הכרחית בקטעים.

==קטע כאליפסה מנוונת==
ניתן לראות קטע כמקרה מנוון של אליפסה, שבה הציר המשני הוא באורך 0, המוקדים הם קצות הקטע, והאקסצנטריות היא 1. הגדרה מקובלת של אליפסה היא המקום הגאומטרי של כל הנקודות במישור שסכום מרחקיהן משתי נקודות קבועות במישור הוא קבוע. כאשר קבוע זה שווה למרחק שבין המוקדים, התוצאה היא קטע.

==ראו גם==
* קטע (מתמטיקה)

==קישורים חיצוניים==

* 
* [https://www.mathopenref.com/linesegment.html Line Segment], באתר Math Open Reference

קטגוריה:גאומטריה
ג'ואיסון בנט

ג'ואיסון פרנסיסקו בנט ויז'גאס (בספרדית: Jewison Francisco Bennette Villegas; נולד ב-15 ביוני 2004 בארדיה שבקוסטה ריקה) הוא כדורגלן קוסטה ריקאי המשחק בעמדת קשר הכנף בקבוצת סנדרלנד מהפוטבול ליג צ'מפיונשיפ ובנבחרת קוסטה ריקה.

== קריירת מועדונים ==
בנט גדל במחלקת הנוער של ארדיאנו. הוא ערך 35 הופעות ליגה במדי הקבוצה הבוגרת של המועדון במסגרת ליגת העל הקוסטה ריקאית, בהן הבקיע שלושה שערים.

ב-25 באוגוסט 2022 חתם בנט על חוזה לארבע עונות בסנדרלנד מהפוטבול ליג צ'מפיונשיפ. ב-14 בספטמבר ערך את הופעת הבכורה שלו במועדון, בניצחון 3-0 על רדינג במסגרת המחזור העשירי בליגה לעונת . ב-17 בספטמבר הבקיע את שער הבכורה שלו במועדון, בתיקו 2-2 נגד ווטפורד במסגרת המחזור ה-11 בליגה.

== קריירה בינלאומית ==
ב-21 באוגוסט 2021 ערך בנט את הופעת הבכורה שלו בנבחרת קוסטה ריקה, בתיקו 0-0 נגד נבחרת אל סלוודור במשחק ידידות. ב-23 בספטמבר 2022 הבקיע את שערי הבכורה שלו בנבחרת, צמד שערים בתיקו 2-2 נגד נבחרת קוריאה הדרומית במשחק ידידות.

נכלל בסגל הנבחרת לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:ארדיה: כדורגלנים
קטגוריה:כדורגלני ארדיאנו
קטגוריה:כדורגלני סנדרלנד
קטגוריה:כדורגלני נבחרת קוסטה ריקה
קטגוריה:כדורגלני מונדיאל 2022
קטגוריה:ילידי 2004
פיליפ דיבוויג

פיליפ הלן דיבוויג (באנגלית: Philip Hallen Dybvig; נולד ב-22 במאי 1955) הוא כלכלן אמריקאי זוכה פרס נובל לכלכלה לשנת 2022. פרופסור באוניברסיטת וושינגטון בסנט לואיס.

== קורות חיים ==
גדל בדייטון, אוהיו. למד תואר ראשון במתמטיקה ופיזיקה באוניברסיטת אינדיאנה. קיבל דוקטורט בכלכלה מאוניברסיטת ייל, בין השנים 1980 - 1981 שימש כעוזר פרופסור באוניברסיטת פרינסטון. לאחר מכן חזר לאוניברסיטת ייל ומונה לפרופסור מן המניין. בשנת 1989 עבר לאוניברסיטת וושינגטון לשמש כפרופסור למימון, ומשנת 1990 הוא משמש כפרופסור לבנקאות ומימון.<ref></ref>

== קריירה ==
דיבוויג מתמחה בתמחור נכסים, בבנקאות, בהשקעות ובממשל תאגידי. דיבוויג היה נשיא Western Finance Association (האיגוד הפיננסי המערבי) מ-2002 עד 2003, והיה עורך או עורך שותף של מספר רב של כתבי עת, כולל ה-Review of Financial Studies (מאנגלית: סקירת לימודים כלכליים), Journal of Economic Theory (באנגלית: כתב עת של תיאוריות כלכליות), Finance and Stochastics, Journal of Finance, Journal of Financial Intermediation (באנגלית: כתב העת של התיווך הפיננסי), Journal of Financial and Quantitative Analysis (באנגלית: כתב עת של ניתוח פיננסי וכמותי), ו-Review of Financial Studies (באנגלי: סקירה של מחקרים פיננסיים).

דיבוויג ידוע בזכות עבודתו עם דאגלס דיימונד על מודל דיימונד–דיבוויג על ניהול בנקים. דיבוויג זכה בפרס נובל לכלכלה בשנת 2022, ביחד עם דיימונד ובן ברננקי, "על מחקר על בנקים ומשברים פיננסיים". מחקרם של השלושה עסק, בין השאר, ב, ובחשיבותה של מניעת קריסה אפשרית של בנקים, כפי שאירע ביום חמישי השחור.

==קישורים חיצוניים==

==הערות שוליים==

קטגוריה:סגל אוניברסיטת ייל
קטגוריה:זוכי פרס נובל אמריקאים
קטגוריה:זוכי פרס נובל לכלכלה
קטגוריה:זוכי פרס נובל לשנת 2022
קטגוריה:בוגרי אוניברסיטת אינדיאנה בבלומינגטון
קטגוריה:בעלי תואר דוקטור מאוניברסיטת ייל
קטגוריה:אמריקאים שנולדו ב-1955
קארול סבידרסקי

קארול סבידרסקי (בפולנית: Karol Świderski; נולד ב-23 בינואר 1997 בראביץ' שבפולין) הוא כדורגלן פולני המשחק בעמדת החלוץ בקבוצת שארלוט מה-MLS ובנבחרת פולין.

== קריירת מועדונים ==
סבידרסקי גדל במחלקות הנוער של ראביה ראבית' ו-UKS SMS לודז'. בשנת 2014 חתם ביאגלוניה ביאליסטוק מליגת העל הפולנית. בסך הכל ערך 113 הופעות ליגה במדי הקבוצה הבוגרת של המועדון, בהן הבקיע 20 שערים.

ב-20 בינואר 2019 חתם סבידרסקי על חוזה לשלוש עונות וחצי בפאוק סלוניקי מליגת העל היוונית. ב-30 בינואר ערך את הופעת הבכורה שלו במועדון, כשנכנס כמחליף והבקיע את שער הבכורה שלו בניצחון 2-1 על פאס יואנינה במסגרת המחזור ה-15 בליגה לעונת . בעונה זו זכה עם המועדון באליפות יוון. בסך הכל ערך 93 הופעות ליגה במדי המועדון, בהן הבקיע 30 שערים.

ב-26 בינואר 2022 חתם סבידרסקי בשארלוט מה-MLS. ב-5 במרץ ערך את הופעת הבכורה שלו במועדון, בהפסד 1-0 ללוס אנג'לס גלאקסי במסגרת הליגה. ב-19 במרץ הבקיע את שערי הבכורה שלו במועדון, צמד שערים בניצחון 3-1 על ניו אינגלנד רבולושן במסגרת הליגה.

== קריירה בינלאומית ==
ב-28 במרץ 2021 ערך סבידרסקי את הופעת הבכורה שלו בנבחרת פולין, בניצחון 3-0 על נבחרת אנדורה במסגרת מוקדמות מונדיאל 2022. הוא היה חלק מסגל נבחרת פולין בטורניר יורו 2020 בשנת , וערך שלוש הופעות בטורניר.

נכלל בסגל נבחרת פולין לטורניר מונדיאל 2022.

== תארים ==
;פאוק סלוניקי
* אליפות יוון (1): 2018/2019
* הגביע היווני (2): 2018/2019, 2020/2021

== קישורים חיצוניים ==

== הערות שוליים ==

קטגוריה:כדורגלנים פולנים
קטגוריה:חלוצי כדורגל פולנים
קטגוריה:כדורגלני יאגלוניה ביאליסטוק
קטגוריה:כדורגלני פאוק סלוניקי
קטגוריה:כדורגלני נבחרת פולין
קטגוריה:כדורגלני יורו 2020
קטגוריה:כדורגלני יורו 2024
קטגוריה:כדורגלני מונדיאל 2022
קטגוריה:פולנים שנולדו ב-1997
בו ביום

בו ביום הוא כינוי בדברי חז"ל ליום שבו הורידו את רבן גמליאל מנשיאותו והעלו את רבי אלעזר בן עזריה.

== רקע ==
רבן גמליאל ור' יהושע נחלקו שלוש פעמים בתחומים שונים. מכיוון שרבן גמליאל היה חרד על כבודה ומעמדה של הנשיאות ובית הדין החדש ביבנה, נהג בכל הפעמים להדגיש את כפיפותו של רבי יהושע לנשיא ולהחלטת הרוב.

בפעם הראשונה הם נחלקו לגבי התאריך שבו אמור לחול ראש השנה, אז רבן גמליאל ציווה על ר' יהושע שיבוא אליו מחוץ לתחום עם חפצי מוקצה ביום הכיפורים שחל להיות לפי חשבונו של ר' יהושע, ובכך להורות על קבלת סמכותו של רבן גמליאל. בפעם השנייה נחלקו לגבי מום מסוים שנפל בבכור בהמה של ר' צדוק, אם הבהמה נפסלה בכך או לא. רבן גמליאל התווכח עם ר' יהושע ובסיום הוויכוח השאירו לעמוד על רגליו, בשלב הזה כבר התעוררה מחאה בקרב התלמידים והם השתיקו את מתורגמנו של רבן גמליאל (אדם שתפקידו לעמוד בסמוך לתנא הדורש ולחזור בקול רם לאוזני הציבור על דברי התנא הנאמרים בקול שקט).

== העברת רבן גמליאל מהנשיאות ובחירת ר' אלעזר בן עזריה ==
במחלוקת השלישית (האם תפילת ערבית היא רשות או חובה) העמיד שוב רבן גמליאל את ר' יהושע על רגליו ולא אישר לו לשבת. גם בפעם זו השתיקו התלמידים את המתורגמן, אך כעת הוסיפו והחליטו להוריד את רבן גמליאל מנשיאותו.

בבואם למנות חכם אחר כנשיא במקומו עלו מספר הצעות שנפסלו, את רבי יהושע עצמו נמנעו מלמנות כדי שלא לפגוע ברבן גמליאל, ואת ההצעה למנות את רבי עקיבא פסלו בשל חוסר ב"זכות אבות" (ייחוס לאנשים צדיקים), ומשום כך הוא עלול להיפגע מהקפדתו של רבן גמליאל עליו.

לבסוף נבחר ר' אלעזר בן עזריה שהוכר כחכם גדול והיה גם בעל ייחוס מתאים, וכן היה עשיר - דבר הנצרך לנשיא בעת שתדלנותו מול הקיסרות הרומית. למרות גילו הצעיר של רבי אלעזר בן עזריה, שהיה כבן שמונה עשרה בלבד בעת מינויו לנשיא, החליט, לאחר התלבטות והתייעצות עם אשתו, לקבל את המינוי. למרות צעירותו נעשה לו נס ושערותיו הלבינו, כדי שיראה חשוב בעיני התלמידים.

== המשך אותו היום ==
החלפתו של רבן גמליאל בישרה את התנפצות המדיניות הנוקשה שהוביל בתחילת דרכו של בית המדרש ביבנה, שהוקם על חורבותיו של המרד הגדול. רבן גמליאל נאבק בתופעות שזיהה כמאיימות על אחדותו של בית המדרש והיה זה שקיבל את ההחלטה לנדות את רבי אליעזר לאחר המחלוקת העזה בעניין תנורו של עכנאי. רבן גמליאל גם דאג לאיכות הלומדים ואסר על כניסת מי ש"אין תוכו כברו" לבית המדרש, ולשם כך העמיד שומר בפתח בית המדרש שמנע את כניסתם של רוב התלמידים.

באותו היום שהורידו את רבן גמליאל מהנשיאות הסירו גם את השומר שהעמיד והמוני תלמידים הצטרפו ללימוד בבית המדרש, עד שבאותו יום היה צורך להוסיף מאות ספסלים עבור הלומדים החדשים. אופי הלימוד כלל עדויות רבות על הלכות מתקופת בית המקדש השני. למרות סילוקו ולמרות הבושה הגדולה לא נמנע רבן גמליאל מלהגיע גם הוא באותו היום לבית המדרש, באותו היום פסקו הלכה כר' יהושע (נגד רבן גמליאל) בעניין הגרות של יהודה הגר העמוני. מלבד זאת, לא נותרה באותו יום אף שאלה שעלתה ולא הוכרעה.

מסכת עדויות כולה היא פירות הדיון בבית המדרש באותו יום וכן פרק חמישי במסכת סוטה ומשניות נוספות.

== סוף המעשה ==
לבסוף החכמים התפייסו עם רבן גמליאל והוא הוחזר לתפקידו כנשיא, אך את דרשת הנשיא המשיך ר' אלעזר בן עזריה למסור ברוטציה של שבוע אחד מכל שלושה (לפי חלק מהמקורות שבוע אחד מכל ארבעה).

== לקריאה נוספת ==
* הרב יצחק אייזיק הלוי, "עיקר ימי יבנה", [https://beta.hebrewbooks.org/reader/reader.aspx?sfid=20125#p=1&fitMode=fitwidth&hlts=&ocr= דורות הראשונים - כרך חמישי], פרנקפורט דמיין תרע"ח, עמ' 203–424
== הערות שוליים ==

קטגוריה:נשיאי הסנהדרין
קטגוריה:יבנה: היסטוריה
צלעות חזיר

צלעות חזיר צלויות
צלעות חזיר מוצעות למכירה
צלעות חזיר הן נתח בשר חזיר שנחתך בניצב לעמוד השדרה של החזיר, ועשוי מצלע או מחוליה.<ref name=":0"></ref>

צלעות מוגשות בדרך כלל כמנה אישית, ולעיתים מגישים אותן בליווי רסק תפוחים, ירקות ותוספות אחרות. בארצות הברית, צלעות חזיר הן הבשר הנפוץ ביותר שמיוצר ממותני חזיר, ומהוות 10% מהצריכה הכוללת של בשר חזיר.

== וריאציות ==
נתח צלעות החזיר כולל עצם גדולה בצורת האות T.
=== קיצוב ===
ישנן כמה שיטות קיצוב לצלעות חזיר, כאשר כל נתח מגיע מאזור אחר של החזיר. נתח חלציים נלקח מאזור הגב, נתח כתף נוטה להכיל רקמות חיבור רבות, ונתח הסינטה נלקח מקצה הרגל ומכיל גם הוא רקמות חיבור רבות. נתח הנלקח מהכתף שומני בהרבה מנתח שנלקח מאזור החלציים.<ref name=":0" /><ref></ref>

"נתח איווה" הוא נתח העשוי מחתך עבה הנלקח ממרכז החזיר. שמו נטבע בשנת 1976 על ידי איגוד יצרני בשר החזיר של איווה, היות שמדינה זו היא יצרנית בשר החזיר הגדולה ביותר בארצות הברית.<ref></ref> עובי הנתח לרוב גדול מ-2.5 ס"מ, והוא נחשב איכותי יותר.<ref></ref> "נתח בייקון" הוא נתח שנחתך מאזור זהה לזה שממנו נלקח הבייקון.<ref></ref>
== הכנה ==
שתי שיטות הבישול הנפוצות ביותר לצלעות חזיר הן בצלייה בגריל או בתנור.

===צלייה בגריל===
בצלייה בגריל - גחלים או מחבת, הצלעות מקוצבות למנות בודדות בעובי כ-2.5 ס"מ כל אחת. הצלייה מהירה מאוד, וזמן הצלייה תלוי במידת העשייה הרצויה. צלעות סינטה מקובל להכין עד למידת "עשוי למחצה", שאר הצלעות מקובל להכין ממידת "עשוי למחצה" ועד "עשוי היטב".

===צלייה בתנור===
צלייה בתנור תתבצע בדרך כלל כשהנתח בשלמותו. צלייה מיטבית מתקבלת כשחום התנור אינו עולה על 110° צלזיוס, והנתח נאטם על ידי עטיפתו ב"נייר קצבים" או נייר כסף. מסיבות של בטיחות מזון "מועצת החזיר הלאומית" האמריקאית ממליצה על בישול עד לטמפרטורה פנימית של 63° צלזיוס לפחות.
בטמפרטורה זו הנתח ורוד ועסיסי, אך במרקם קשה ללעיסה. ככל שהטמפרטורה הפנימית עולה, משתנות תכונות הטעם, המרקם והעסיסיות של הנתח.

===שיטות נוספות===
קיימים גם מתכונים לצלעות חזיר ממולאות,<ref name=":1"></ref><ref name=":2"></ref><ref name=":3"></ref> לבישול צלעות חזיר (למשל כחלק משוקרוט גארני), ולצלעות חזיר מעושנות. 
===השריה===
כבנתחים אחרים, מקובל להשרות צלעות חזיר בבריין, תהליך המשפר את הטעם, מחדיר נוזלים נוספים לנתח ומרכך אותו (שיטה זו נפוצה מאוד, אם כי לא הוכח מדעית שאכן פועלת). משך ההשריה המקובל 24 שעות.

לפעמים משרים צלעות חזיר במרינדה. מרינדות נפוצות כוללות רוטב צ'ילי או רוטב ברביקיו. טעמי המרינדה אינם יכולים לחדור לרקמת הבשר, אולם נדבקים להיקפו ובכך משנים את טעמו.

===תיבול===
מקובל מאוד לצפות את הצלעות בתערובת תבלינים מתאימה ("ראב") המעניקה לנתח רובד טעמים נוסף. לעיתים התערובת תפוזר ותהודק לנתח לאחר סיום ההשרייה במרינדה, תוך ניצול הצמיגות של המרינדה להצמדת התבלינים לנתח. תערובות תבלינים רבות המשמשות לצלעות חזיר מכילות רכיב מתוק כסוכר, סוכר חום, דבש או סילאן - הטעם המתקתק נחשב מתאים מאוד לנתח זה.

פעמים רבות עוטפים צלעות חזיר בפרוסות בייקון, כדי להוסיף להן לחות וטעם נוספים בתהליך הבישול.
==ראו גם==
*ספייר ריבס

== קישורים חיצוניים ==

== הערות שוליים ==

קטגוריה:המטבח האמריקאי
קטגוריה:מאכלי בשר חזיר